Fitch Ratings, wat Suid-Afrika reeds op rommelstatus gradeer, beskou die plan om die staat se salarisrekening te besnoei, as wensdenkery. As dit nie realiseer nie, lyk dit nie vir Fitch of die tesourie ’n “plan B” het om die staat se begrotingstekort en skuldvlakke te verbeter nie.
“Die regering het ’n formele versoek gebring om die skikking te heronderhandel, maar dit sal die eerste keer wees dat ’n bestaande loonooreenkoms geopen word.”
Fitch se kommentaar is nie ’n gradering nie. Dié agentskap gradeer staatskuld op BB+, dus onder beleggingsgraad, met ’n negatiewe vooruitsig.